NaiveNeuron/SloPal huggingface dataset:
Kvorka, Ján, poslanec NR SR (2017-12-05):
Ďakujem, pán predsedajúci. Začal by som asi tým, čo je potrebné povedať pri takomto fóre, a to je, že zase treba upozorniť ľudí, ktorí sú slušní, žijú z výplaty do výplaty, starajú sa o rodiny a, bohužiaľ, zapnú si televízor a musia počúvať takéto nezmysly, ako nám tu narozprával pán poslanec Galko. Ak chcem dakoho kritizovať, pán poslanec Galko, tak v prvom rade si musím pozametať sám doma pred vlastným prahom a musím sa pozrieť sám na seba. A popritom vy by ste sa mal pozrieť aj na svojich kolegov. Pokiaľ sa nemýlim, tridsiati ôsmi ste boli, čo ste sa podpísali, no zrátajte sa, čoraz ďalej sa ten spolok zmenšuje váš a za chvíľočku je osem hodín, možnože o pol desiatej už nebude možné pred kým hovoriť a upozorňovať na tie nezmysly, ktoré tuná vystrájate a robíte. Prečo si nepriznáte chyby, ktoré ste spôsobovali vy, keď ste boli vo vedení a keď ste mali rezorty v ruke? Veď taký prípad, že ako Robert Kaliňák za svojho pôsobenia nedostal od roku 2006 od verejného obstarávania žiadnu pokutu, je pravda. Ale to, čo sa dialo za osemnásť mesiacov verejného obstarávania, keď bol ministrom Daniel Lipšic, s ktorým ste boli v kope. Keď bol v rezorte, pôsobil Gábor Gál alebo Milan Krajniak, kde dostalo ministerstvo pokuty za nákup Fabií za 
80-tisíc, veď to je svetový rekord, veď to je nemožné. Veď toto treba, aby si ľudia vypočuli, pretože toto nie je útok na Roberta Kaliňáka, lebo ste mu nič nedokázali, lebo naňho nič nemáte. Nemáte naňho nič, čím by ste mu mohli dokázať, že robí voľajakú chybu. Toto je čistý útok na stranu SMER, ktorú chcete takýmto spôsobom dostávať do povedomia ľudí a vykresľu... (Prerušenie vystúpenia časomerom. Potlesk.)
Matovič, Igor, poslanec NR SR (2013-05-21):
Eva, rovnako ako ty zdieľam názor, že v tomto prípade nedostatok komunikácie alebo neochota komunikovať sa nahrádza v podstate násilím voči skupine ľudí, ktorí, ktorí nie sú práve v dobrej situácii, lebo vlastne môžu sa brániť jedine tým, že by možno odišli z toho zamestnania a ohrozili by možno aj životy pacientov. Ale každopádne si myslím, že, a tak ako vidím odhodlanie poslancov SMER-u alebo SMER-u tento návrh schváliť, tak že SMER sa pomýlil, že v podstate novelizuje chybný návrh zákona. Vôbec nemal novelizovať Trestný zákon, ale rovno zákon o väzenskej službe, kde by jednoduchou úpravou premenoval všetky nemocnice na väzenie, kde by zdravotné sestry, zdravotnícki zamestnanci, lekári mali prikázaný trvalý pobyt, kde by sedem dní v týždni, 24 hodín, bez možnosti opustenia tohto zariadenia museli poskytovať zdravotnú starostlivosť a, samozrejme, s dôvetkom: za misku ryže.
Košútová, Magda, poslankyňa NR SR (2013-02-05):
Ďakujem. Pán predseda, dajte, prosím, hlasovať o siedmom pozmeňujúcom návrhu pána poslanca Fecka.
Ľ. Vážny, minister dopravy, pôšt a telekomunikácií SR: (2009-10-29):
My sme predložili aj do vlády a, samozrejme, rokovali sme aj s ostatnými akcionármi ten materiál, podľa ktorého sme im hovorili, že buď budeme spravovať my tie letiská, alebo ich budú spravovať ony – samosprávy krajské alebo mestské. Letisko Poprad, Sliač aj Žilina nám oznámili, že akcionári z radov samospráv nechcú a odovzdávajú akcie nám. Letisko Piešťany sa rozhodlo ísť inou cestou, to znamená, že chcú to ďalej rozvíjať, a požiadali, lebo my sme povedali, že buď dáme my akcie vám za symbolickú cenu, alebo vy dajte nám za symbolickú cenu, aby sa to dalo rozvíjať zmysluplne. A letisko Piešťany, akcionári nás požiadali, že oni chcú tieto akcie a oni chcú sami a majú tú ambíciu rozvíjať toto letisko vo vlastnej kompetencii. Nemáme nič proti tomu. Samozrejme, metodicky naďalej aj certifikátmi budeme riadiť toto letisko my, ale akcionársky ho budú riadiť oni. Majú tu ambíciu, že vlejú doň života, budú ho vedieť spravovať. Tak nemám ja nič proti tomu. Pevne verím, že to letisko udržia a že nebude slúžiť na iné účely, ale na tie, na ktoré má, to znamená letisko v tejto lokalite. Ďakujem.
Šimečka, Michal, podpredseda NR SR (2024-05-21):
Ďakujem veľmi pekne. Vyhlasujem rozpravu za skončenú a vidím, že pán navrhovateľ, pán minister ešte k nej chce vystúpiť. Nech sa páči.
Jurinová, Erika, podpredsedníčka NR SR (2014-11-10):
Pán poslanec Galko.
Hrnčiar, Andrej, podpredseda NR SR (2016-09-08):
Končím možnosť nahlásiť sa s faktickými poznámkami. Na vystúpenie pána poslanca je osem faktických poznámok. Nech sa páči, pán poslanec Osuský.
Kollár, Boris, predseda NR SR (2021-10-22):
Prosím, prezentujme sa a hlasujeme. (Hlasovanie.) Prítomných 119 poslancov, za 109 , proti 10. Konštatujem, že sme navrhnuté uznesenie schválili. Teraz s procedurálnym návrhom sa prihlásila pani poslankyňa Halgašová. Nech sa páči, pani poslankyňa, máte slovo.
Kažimír, Peter, podpredseda vlády a minister financií SR (2019-04-04):
Príjemný, dobrý deň prajem všetkým. Dovoľte mi prečítať odpoveď za ministra Miroslava Lajčáka. Ministerstvo zahraničných vecí a európskych záležitostí Slovenskej republiky je gestorom pre implementáciu balíka opatrení Akčného plánu Európskej únie proti dezinformáciám z decembra minulého roku a spolu s ministerstvom vnútra aj spolugestorom balíka opatrení Zabezpečenie slobodných a spravodlivých európskych volieb zo septembra minulého roku. Z titulu svojho gestorstva rezort zahraničných vecí inauguroval 21. marca tohto roku založenie expertnej medzirezortnej koordinačnej skupiny pre boj proti dezinformáciám a strategickú komunikáciu útvarov ústredných orgánov štátnej správy, ktoré už teraz implementujú dielčie európske legislatívne akty uvádzané v balíkoch oboch opatrení. V rámci oboch balíkov opatrení sú definované predošlé už transponované legislatívne akty Európskej únie, ktoré sa už dostali do výkonu v gescii jednotlivých rezortov, ako aj nové výzvy týkajúce sa práve koordinácie a implementácie na národnej úrovni a podpory aktivít Európskej únie. Preto sa v rámci tejto iniciatívy členovia skupiny tiež informujú o čiastkovom stave implementácie materiálov v gescii jednotlivých rezortov. Pred samotným začiatkom činnosti medzirezortnej koordinačnej skupiny bolo potrebné počkať aj na vytvorenie systému rýchlej reakcie pre vonkajšiu činnosť, ide o tzv. rapid alarm system, a registrovanie národných kontaktných bodov a definovanie metodológie jeho činnosti. Pôvodný zámer predstavenia koordinovanej a komplexnej implementácie oboch uvedených materiálov na národnej úrovni úzko súvisí práve s vytvorením systému rýchlej reakcie na európskej úrovni a koordinácie na európskej úrovni a nebolo preto možné tak urobiť už v marci. Dôležitým faktorom však ostáva, že samotná implementácia opatrení v rámci týchto materiálov už prebieha, a to či už na úrovni rezortu zahraničných vecí, alebo na úrovni ostatných rezortov. Ďakujem. Skončil som.
Žiga, Peter, podpredseda NR SR (2024-06-11):
Dávam slovo spoločnému spravodajcovi z výboru pre hospodárske záležitosti poslancovi Justínovi Sedlákovi, aby informoval Národnú radu o výsledkoch rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Smolíková, Eva, poslankyňa NR SR (2019-12-03):
Tým sme rozhodli o všetkých podaných návrhoch v rozprave. Ako spoločná spravodajkyňa predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predseda, hlasovať.
V. Veteška, podpredseda NR SR: (2006-02-07):
Dovoľte mi, aby som ešte pred tým, ako vystúpi pán poslanec Chovanec so svojím príspevkom do rozpravy, informoval Národnú radu, že o 16.45 hodine o slovo požiadal predseda Národnej rady pán Hrušovský. Chcem vám povedať, že by som bol rád, aby čo najviac členov poslaneckého zboru sa zúčastnilo tohto stretnutia. Nech sa páči, pán poslanec. (Reakcia poslanca.) Do 17.00 hodiny budete hovoriť. Ja si myslím, že by bolo lepšie, keby ste potom v kuse hovorili sám. Je súhlas, že by som dal do 16.45 hodiny prestávku, potom vystúpi pán Hrušovský a potom... (Súhlasná reakcia pléna.) Prestávka do 16.45 hodiny. Ďakujem za porozumenie. (Reakcia poslanca.) Pán Chovanec, ale ste hovorili pred chvíľočkou inak. Dobre. Kolegyne, kolegovia, aj pragmaticky, aj racionálne je to, že keď súhlasí pán poslanec, že ho prerušíme, tak ho prerušíme. Slovo má pán poslanec Chovanec, o 16.45 hodine prerušíme rokovanie.
Ďuriš Nicholsonová, Lucia, podpredsedníčka NR SR (2018-06-21):
Pani poslankyňa Kuciaňová.
Laššáková, Jana, podpredsedníčka NR SR (2013-06-19):
Na vystúpenie pána poslanca s faktickou poznámkou páni poslanci Chren a pani poslankyňa Mezenská, končím možnosť prihlásiť sa s faktickou a, pán poslanec Kamenický, chcete? Tak pán poslanec Kamenický. Končím možnosť prihlásiť sa s faktickými poznámkami. Pán poslanec Chren, nech sa páči.
Kollár, Boris, predseda NR SR (2023-07-22):
Vážené kolegyne, vážení kolegovia, prosím, ak je ešte niekto na chodbe, aby sa dostavil do sály. Mám jednu technickú pripomienku a myslím si, že by sme to takto mohli spraviť, lebo zákon to nevylučuje, aby sme tu nemuseli sedieť do, pomaličky do dvanástej, tak by sme najskôr sa snažili otvoriť deväťdesiatu siedmu teraz o tej deviatej. V prípade, že nebudeme uznášaniaschopní, o pätnásť minút začneme s deväťdesiatou ôsmou, to je o pätnásť minút, čiže nejakých 9.20 h. Keď nebudeme uznášaniaschopní, po hodine ideme s ďalšou a s ďalšou a máme koniec. Nemusíme zabíjať ďalšie hodiny. Je, zákon to umožňuje, takže takto som sa rozhodol, že povedieme túto schôdzu, aby sme nestrácali čas. Takže, vážené pani poslankyne, vážení páni poslanci, včera bol odložený začiatok 97. schôdze Národnej rady Slovenskej republiky na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 97. schôdzi Národnej rady. (Bod programu: návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky o kompenzačných opatreniach súvisiacich s rastom cien energií , tlač 1760) Prosím, aby sme sa prezentovali a zistili, či sme schopní sa uznášať. Prosím, spustite prezentáciu. (Prezentácia.) Prezentovalo sa, konštatujem, že sa prezentovalo 46 poslancov. Národná rada nie je schopná sa uznášať, pretože nie je prítomná nadpolovičná väčšina všetkých poslancov. Odkladám teda začiatok schôdze o jednu hodinu, čiže na 10 hodín 10 minút, kedy opäť zistím prítomnosť poslancov. A teraz o 15 minút, o 15 minút, o 15 minút, čiže 9.25 h začneme s deväťdesiatou ôsmou, s prezentáciou k 98. schôdzi. Tak, kolegovia, máte pätnásťminútovú prestávku. Ďakujem za pozornosť. (Rokovanie 97. schôdze NR SR bolo prerušené o 9.07 hodine.) (Po prerušení rokovania 97. schôdze NR SR a po prestávke pokračovalo rokovanie 98. schôdze NR SR.) (Po prerušení rokovania 98. schôdze NR SR a po prestávke pokračovalo rokovanie 97. schôdze NR SR o 10.10 hodine.)
Jurinová, Erika, podpredsedníčka NR SR (2014-11-08):
Páni poslanci, požiadame naozaj Kanceláriu Národnej rady. Pán poslanec, nech sa páči, máte slovo.
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 132 poslancov, za 119, proti 6, zdržalo sa 7. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Pčolinský, Peter, podpredseda NR SR (2023-02-09):
Pán poslanec, doplňujúca otázka? Dobre, tak nech sa páči, máte hneď ďalšiu otázku na pána ministra školstva. Otázka znie: „Chcem sa opýtať ministra, či môžu byť ľudia, ktorí majú ruské zmluvy, naďalej zamestnancami Slovenskej akadémie vied. Slovensko takým ľuďom údajne poskytlo súčinnosť, aby sa mohli vrátiť, no rozhodli sa zostať v Rusku a podpísať tam pracovnú zmluvu, no naďalej sú evidovaní ako vyslaní na pracovnú cestu.“ Nech sa páči, pán minister.
Kollár, Boris, predseda NR SR (2021-06-29):
Prosím, prezentujme sa a hlasujeme. (Hlasovanie.) Prítomných 130, za 48, proti 37, zdržalo sa 43 a nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Nasleduje hlasovanie v prvom čítaní o návrhu poslancov Pellegriniho, Šutaj Eštoka, pani poslankyne Sakovej a pána poslanca Tomáša na vydanie zákona, ktorým sa mení a dopĺňa zákon č. 600/2003 Z. z. o prídavkoch na dieťa, tlač 580, bod 63 schváleného programu. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Milanovi Mazurekovi, aby hlasovanie uviedol. (Hlasovanie o návrhu poslancov Národnej rady Slovenskej republiky Petra Pellegriniho, Matúša Šutaj Eštoka, Denisy Sakovej a Erika Tomáša na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov , tlač 580.)
Bugár, Béla, podpredseda NR SR (2011-05-26):
Nech sa páči, pani poslankyňa, môžete reagovať na poznámky.
Pellegrini, Peter, predseda NR SR (2015-11-10):
Ďakujem pekne. Otváram rozpravu k tomuto bodu. Konštatujem, že som dostal písomnú prihlášku, za klub KDH vystúpi pán poslanec Zajac a posledným písomne prihláseným k tomuto návrhu zákona je pán poslanec Hlina. Nech sa páči, pán poslanec Zajac, máte slovo. Potom sa pripraví pán poslanec Hlina. Po ich vystúpení dám možnosť prihlásiť sa do rozpravy ústne.
Paška, Pavol, predseda NR SR (2012-10-16):
Pán minister, ďakujem. Určeným spravodajcom je pán Tibor Lebocký.
T. Cabaj, podpredseda NR SR: (2010-02-04):
Pán spravodajca, máte záujem sa aj vyjadriť? Máte na to dve minúty, aby sme mohli, pán navrhovateľ, pardon. Pán navrhovateľ.
Hudacký, Ján, poslanec NR SR (2013-03-19):
Ďakujem pekne, pani predsedajúca. Pán kolega Lojzo, myslím si, že si komplexne zhodnotil tento návrh zákona. Je veľmi, povedzme predovšetkým pre neodborníkov, veľmi ťažko analyzovať celú tú situáciu ohľadom jadrovej energetiky. A v tejto súvislosti aj s touto novelou mňa zaujala táto časť, ktorá súvisí so zvyšovaním príspevkov prevádzkovateľov jadrových zariadení. Ja s tým nemám až takéto problémy, možno skutočne je treba, aby sme oblasť výskumu, vývoja, oblasť jadrovej energetiky posilnili vzhľadom na to, že vývoj ide dopredu, a to súvisí dosť často s bezpečnosťou jadrových zariadení. Ja by som sa ešte možnože prihovoril, aby možnože časť týchto zdrojov Úradu jadrového dozoru, dozoru, ktorý bude manažovať tieto zdroje, či by nemohli ísť na určitú stimuláciu pre študentov, pre štúdium odborných škôl, respektíve elektrotechnických univerzít alebo elektrotechnických fakúlt, pretože odborníkov, ktorých máme v oblasti jadrovej energetiky, ubúda, výrazne ubúda. Pokiaľ som mal možnosť aj teraz v Mochovciach, keď sme boli na výjazde, hovoriť s ľuďmi z tejto oblasti, tak obávajú sa, že po čase, a keďže my na Slovensku predpokladáme, že budeme naďalej udržiavať jadrovú energetiku, my budeme potrebovať týchto ľudí, nových odborníkov, mladých odborníkov. Či by sme tam nevedeli urobiť nejaký pokrok dopredu a možnože využiť časť týchto zdrojov práve aj na takýto účel. Ďakujem pekne.
Halgašová, Jarmila, poslankyňa NR SR (2022-05-04):
Ďakujem, pán predseda. Pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Panáček, Milan, poslanec NR SR (2015-09-30):
Pán predseda, keďže sme schválili body zo spoločnej správy a pozmeňujúci návrh poslankyne Vášáryovej, mám splnomocnenie gestorského výboru odporúčať hlasovať o tom, že prerokovaný návrh zákona prerokujeme v treťom čítaní ihneď.
Blanár, Juraj, podpredseda NR SR (2023-06-22):
Poprosím pokoj, páni poslanci, počúvajme sa. Pán poslanec.
Laurenčík, Milan, podpredseda NR SR (2021-02-25):
Na vaše vystúpenie evidujem dve faktické poznámky. Končím možnosť prihlásiť sa s faktickou poznámkou. Ako prvý – pán poslanec Rastislav Schlosár, nech sa páči.
Suja, Miroslav, poslanec NR SR (2021-03-19):
Pán poslanec Susko, veľmi ste to presne a odborne zhrnul, ale myslím, že pri súčasnom stave parlamentu úplne zbytočne. Môžte hovoriť pravdu, môžte hovoriť fakty, koľko chcete, aj tak je to tu úplne zbytočné. Obmedzia 5,5 milióna ľudí, práva 5,5 miliónu ľuďom a majú tú drzosť to povedať ústne? Ani nie písomne na tú vládu, ale ústne? Bez toho, že by to nejako zdôvodnili, bez toho, že by dali nejaké dáta občanom a nám, aby sme vedeli na základe čoho. Kde je podpredseda vlády Sulík, ktorý vykrikoval, že sa to nemôže robiť bez dát? Kde sú jeho poslanci teraz? Kde je teraz Pročko? Bez dát my ideme obmedziť celú Slovenskú republiku bez toho, že by sme videli nejaké číslo! Však toto sa stáva len v totalitných diktátorských režimoch a na Slovensku a z toho vyplýva len to, že totalitný a diktátorský režim akurát momentálne na Slovensku je. Však toto nebolo ani za ťažkého mečiarizmu, vážené dámy a páni. Toto si nedovolil ani Mečiar, čo vy teraz stvárate!
B. Bugár, podpredseda NR SR: (2004-05-13):
(Hlasovanie.) Prítomných je 129 poslancov, za návrh 121, proti 2, zdržalo sa 6. Konštatujem, že Národná rada schválila vládny návrh zákona v znení schválených pozmeňujúcich návrhov o vodách a o zmene zákona č. 372/1990 Zb. Vážené panie poslankyne, vážení páni poslanci, jednak netelefonujte v rokovacej sále, jednak ideme pokračovať druhým čítaním o vládnom návrhu zákona o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov . Vládny návrh zákona ste dostali pred prvým čítaním ako tlač 541. Spoločnú správu máte v tlači 541a. Prosím teraz pána podpredsedu vlády a ministra spravodlivosti Slovenskej republiky Daniela Lipšica, aby vládny návrh zákona odôvodnil. Páni poslanci, vyhlasujem 5-minútovú prestávku. Prosím vás o väčší pokoj v rokovacej sále. Tie skupinky, ktoré sa tu znovu vytvárajú po určitom čase, prosím, aby vypochodovali von na chodbu a tam poprípade rokovali, keď majú o čom. A ostatní, prosím vás, aby ste sa upokojili, budeme pokračovať o 17.50 hodine. (Prestávka.) (Po prestávke.)
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 132 poslancov, za 130, zdržal sa 1, nehlasoval 1. Konštatujem, že Národná rada sa uzniesla, tento návrh zákona prerokuje v druhom čítaní. Pristúpime k hlasovaniu o pridelení návrhov výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Danko, Andrej, podpredseda NR SR (2024-02-15):
S reakciou poslanec Dostál.
Heger, Eduard, poslanec NR SR (2018-12-04):
Ďakujem pekne. Ja som pôvodne nechcel reagovať, ale keď už ste povedali o tom Útvare Hodnoty za peniaze, tak som sa tak príjemne pobavil na tom, že naozaj teda bude to slúžiť na obidve strany. A ja teda musím povedať, že som rád, lebo naozaj by to tak malo byť. Nemalo by byť vôbec ten útvar tendenčný podľa toho, že kto je vo vláde. Ale myslím si, že tú objektivitu zatiaľ spĺňajú. A ja teda určite im prajem, aby si tú objektivitu zachovali, nech je vo vláde ktokoľvek, pretože práve takéto, takýto útvar potrebujeme, ktorý na to jasne pozerá objektívne, nezaujato, a ide mu naozaj o dobré výsledky akejkoľvek vlády. Takže nech dopadnú najbližšie voľby akokoľvek, ja určite budem vítať prácu Útvaru Hodnoty za peniaze tak, ako ju vítam aj dnes, a týmto ich pozdravujem. Ďakujem. A ešte, ešte, pardon, ešte len taký dôvetok. Vy ste taký biblický. Ja už len na to nadviažem ešte jednu, jednu citá..., kvotáciu, tá je tiež z Biblie, že pravda oslobodzuje. A myslím si, že naozaj my sa musíme učiť, politici sa musia učiť pozrieť pravde do očí, musia byť schopní, byť konfrontovaní nie preto, aby boli nejako zosmiešnení alebo zhodení, ale preto, aby došlo k náprave, a v konečnom dôsledku k zlepšeniu, pretože to ľudia od nás očakávajú, aby sme im doniesli tie výsledky, za ktoré nás platia. Ďakujem.
Blaha, Ľuboš, podpredseda NR SR (2024-02-13):
Pán poslanec Hlina bol posledný prihlásený do písomnej rozpravy, pýtam sa, či sa chce niekto prihlásiť do rozpravy ústne. Nie je tomu tak, takže vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Laššáková, Jana, podpredsedníčka NR SR (2014-02-06):
Poslanci majú právo podávať procedurálny návrh, ktorý sa týka spôsobu prerokovania veci, časového a vecného postupu rokovania Národnej rady s výnimkou hlasovania o veci samej. Ale to by sme mali byť v tom bode programu podľa môjho názoru. Nech sa páči, pán poslanec Procházka.
Kozelová, Monika, poslankyňa NR SR (2022-02-02):
Ďakujem pekne. Trikrát očkovaná, testovaná, prekonaná som ešte nebola, napriek tomu sa vyjadrím k tomuto návrhu zákona a musím povedať, že tento zákon z nášho hľadiska je dobrý zákon, pomôže vysokým školám s umeleckým zameraním. To znamená, jedná sa o tri vysoké školy, Akadémia umení, jedná sa o Vysokú školu múzických umení a jedná sa o Vysokú školu výtvarných umení. V podstate ide o to, že pri grantových schémach ministerstva kultúry je tam spoluúčasť, a my by sme v podstate prijatím tohto zákona odbremenili vysokých... vysoké školy práve od tej spoluúčasti. Tie vysoké školy bojujú so všetkým možným aj nemožným a popravde umelecké školy svoje ročníkové práce majú založené práve na, na financiách, pretože na to financie potrebujú. Potrebujete financie na ročníkový film, potrebujete, potrebujete financie na ročníkové predstavenie, potrebujete financie na záverečné koncerty, potrebujete financie na pravidelné výtvarné prieskumy, ktoré sú každého polroka, a to znamená po každom semestri na vysokých školách výtvarných... výtvarného umenia, teda na tej jednej, ktorú máme. A tie financie dostávajú tie školy úplne rovnaké ako tie školy, ktoré takéto veci na záverečné skúšky, či už semestrálne, alebo, alebo záverečné skúšky koncoročné nepotrebujú, pretože ich zameranie je teoretické a dokáže veci riešiť teoreticky. Naozaj tie peniaze nepotrebujú, tieto tri školy ich potrebujú, a preto by som chcela poprosiť ja aj z tohto miesta, napriek tomu (povedané so smiechom), že teda ide o opozičný návrh, myslím si, že je to dobrý návrh, a ja by som vás poprosila, aby ste za to zahlasovali už v mene tých troch vysokých škôl. Ďakujem.
Blanár, Juraj, podpredseda NR SR (2023-05-18):
Teraz o slovo požiadal pán navrhovateľ ešte v rozprave. Nech sa páči, pán poslanec Viskupič.
M. Číž, podpredseda NR SR: (2008-02-14):
(Hlasovanie.) Prítomných 132 poslancov, za návrh 130 poslancov, zdržali sa 2 poslanci. Konštatujem, že tento návrh spravodajcu sme schválili. Pristúpime teda k tretiemu čítaniu . Otváram rozpravu v rámci tretieho čítania. Pýtam sa, či chce niekto podať návrhy podľa § 85 zákona o rokovacom poriadku. Pokiaľ nikto, vyhlasujem rozpravu za skončenú. Pán spravodajca, máte slovo.
Žitňanská, Jana, poslankyňa NR SR (2012-07-25):
Ďakujem pekne. Pán minister, ďakujem aj za ponuku. Ja keď som hovorila o tom, že možno by sme mohli zlepšiť systém testovania, nie je to o tom, že ja mám patent na rozum a na všetko. Vychádza to z rozhovoru s pedagógmi z východného Slovenska, ktorí prišli za mnou s tým, že či by sme neuvažovali o takom niečom, keďže sú podozrenia, že na niektorých školách ten monitor neprebieha tak, ako by sme si želali, aby sa vykonával. Napríklad tak, že títo žiaci, deviataci ho nebudú robiť priamo vo svojej kmeňovej škole, ale napríklad budú to robiť na strednej škole tam, kam sa hlásia, pretože potom podľa rodného čísla, podľa tých údajov viete presne zozbierať tie dáta a vyhodnotiť jednotlivé školy, ale že takto by to bolo objektívnejšie. To je všetko, čo som k tomu chcela povedať. Čiže nejdem predkladať nejaké zmeny, ktoré, ktoré budú úplne, úplne nejaký nový systém monitorovania. Ale hovorím, tie podozrenia, ktoré sú, ak sú pravdivé, bolo by dobré a myslím, že aj vo vašom záujme, zmeniť tieto kritériá alebo teda ten spôsob vykonávania monitoru. Pokiaľ ide o Fínsko, pán minister, vy ste došli s tým, že fínske školstvo, fínsky model, a ja som vám aj v diskusii, keď sme boli spolu, povedala, áno, všetkými desiatimi, ale so všetkým, čo k tomu patrí. Čiže aj slobodu väčšiu na školách, možno bavme sa aj o tom, či známkovať vôbec detí do tej šiestej či siedmej triedy. Ako už poďme teda naozaj sa inšpirovať, ale so všetkým, čo k tomu patrí, a nielen teda vybrať to, čo vám vyhovuje, ale teda inšpirovať sa celým tým modelom ako takým. Ale ja sa vrátim k mojej otázke, na ktorú ste neodpovedali: Čo v prípade, ak sa samospráva nedohodne, ktorá škola smie a ktorá nesmie otvoriť prvú triedu? Čo potom? A ďalšia tá moja otázka: Keď sú financie na vyššie normatívy pre stredné odborné školy, ktoré podotýkam, a sám ste to povedali, nie vždy sú kvalitné, nedať tieto peniaze radšej pedagógom alebo asistentom, ktorí pomôžu tým pedagógom? Naozaj ste presvedčený... (Prerušenie vystúpenia časomerom.)
Grendel, Gábor, podpredseda NR SR (2020-04-28):
Pán poslanec, reagujte, prosím, na vystúpenie pani poslankyne Kozelovej.
K. Tóthová, poslankyňa: (2007-03-22):
V každom prípade ja rešpektujem každé rozhodnutie súdu a tobôž rozhodnutie Najvyššieho súdu. Ale ako právnikovi mi nedá nepovedať, že je to skutočne veľmi šalamúnske rozhodnutie a ja som veľmi zvedavá, ako pôjde vývoj ďalej v prípade, ak opätovne advokát sa stane agentom. Totiž Najvyšší súd jednoznačne uviedol, že nemôže byť agent. Ale za to, čo nemôže robiť, ho advokátska komora vylúčila, ale Najvyšší súd, keď povedal, že to nemôže robiť, tak zároveň zrušil vylúčenie. Čiže, podľa môjho názoru to nemá logiku. Pýtam sa, nabudúce, ak bude advokát agentom, čo nemôže robiť, Najvyšší súd tak povedal, a advokátska komora ho vylúči a dotyčný advokát sa odvolá, ako rozhodne Najvyšší súd. Nuž, už spravil precedens, že to zruší. Čiže, tu môže nastať kolobeh, nebudú môcť, budú vylúčení a Najvyšší súd to bude rušiť a oni advokátmi ostanú. Teda preto považujem toto rozhodnutie Najvyššieho súdu za veľmi šalamúnske. Dovolila som si to povedať vzhľadom na to, že vo veľkej časti vystúpenia spravodajkyne bola pozornosť práve tomuto rozhodnutiu Najvyššieho súdu, ktoré ja ako právnik skutočne ... (Vystúpenie prerušené časomierou.)
Kozelová, Monika, poslankyňa NR SR (2023-06-14):
No takže ja idem k veci na rozdiel od kolegu. Karol, ja ďakujem za tvoje vystúpenie a chcela by som sa prihovoriť za to, aby sa naozaj pani podpredsedníčka Vašáková pozrela, pozrela na tie výzvy, ktoré, ktoré dávali. Pravda je, že bavíme sa tu o telocvičniach, ktoré absentujú na školách, že 15 % škôl nemá telocvične. Bavíme sa tu o tom, že potrebujeme zdravé deti, ale tie zdravé deti bez pohybu nebudú. Dlhú dobu sa tu bavíme aj o tom, ako vymizol aj napríklad akademický šport, ktorý tu bol kedysi. My by sme mali byť už podstatne ďalej ako len stavať základné telocvične, kde naozaj 15 % škôl stále telocvičňu nemá. My by sme mali byť už tam, že by sme mali tie telocvične prestavovať tak, aby zodpovedali štandardom. Napríklad ja si nepamätám, že by nejaká základná škola alebo stredná, strednú školu teda jednu poznám, ktorá má bazén, normálny plavecký bazén, malý, nie veľký, ale tak aby sa tie decká naučili plávať. Čiže ja by som sa naozaj prikláňala k tomu, keby ste sa pozreli na to a ja chápem, že v tomto momente, ja podporím programové vyhlásenie vlády, dobre, ja chápem, že v tomto momente už asi sa to nedá nejakým spôsobom napraviť inak, napriek tomu znovu a opäť sa prihováram, pani Vašáková, aby ste zvážili a pozreli sa na to. Ďakujem veľmi pekne.
Gál, Gábor, poslanec NR SR (2016-06-15):
Ďakujem pekne za slovo. Vážený pán podpredseda, vážené kolegyne, kolegovia, ide o veľmi jednoduchú novelu zákona o Zbore väzenskej a justičnej stráže, kde riešime akútny problém. Účelom predloženého návrhu zákona je vytvoriť zákonné predpoklady k tomu, aby väzenská a justičná stráž vedela zabezpečovať ochranu objektu, kde teraz sídli Súdna rada Slovenskej republiky. Súdna rada zmenou ústavy sa odčlenila od Najvyššieho súdu, sa presťahovala aj z budovy Najvyššieho súdu, kde poriadok aj vstup do týchto priestorov zabezpečovala justičná stráž. Keďže Súdna rada teraz sídli v priestoroch Primaciálneho paláca a zo zákona nemôže tento objekt zabezpečovať väzenská a justičná stráž, tak som predložil túto veľmi jednoduchú novelu, kde v § 47 ods. 5 sa vkladá nový odsek, ktorý hovorí, že minister môže po dohode s predsedom Súdnej rady Slovenskej republiky poveriť zbor zabezpečovaním ochrany objektu, v ktorom sídli Súdna rada Slovenskej republiky. Čiže to je celá táto novela, ale musíme zabezpečiť ochranu tohto priestoru, aj vstupy, aj poriadok vlastne v tejto budove. Táto prináleží Zboru väzenskej a justičnej stráže. Tak kvôli tomu táto malá novela. Ďakujem.
Blaha, Ľuboš, poslanec NR SR (2020-10-20):
Ďakujem pekne. Pán predseda, to, čo ide teraz páchať táto vláda, to je doslova lúpež. A je to tá najbizarnejšia lúpež v dejinách. Pamätáme si – Billy the Kid prepadával dôstojníky (pozn. red.: správne „dostavníky“) a Bonnie a Clyde prepadávali banky, ale nikto z nich nelúpil u dôchodcov. To až musel dôjsť Matovič a pán Krajniak, ktorí idú olúpiť slovenských seniorov o stovky miliónov euro. Gratulujem vám, pán Krajniak, to je asi najnesociálnejší akt, aký môže niekto spáchať. Mňa by inak tiež veľmi zaujímalo ako pána predsedu, ako dokáže pán Krajniak spolupracovať s Borisom Kollárom. Pán Krajniak sa pýši tým, že je posledný križiak. Ja si teda nepamätám, že by križiaci pri križiackych výpravách obcovali s transsexuálmi, ako jeho šéf. Ani si nepamätám, že by križiaci útočili na seniorov. Ani si nepamätám, že by križiaci šlapali po pápežských výzvach a encyklikách ani že by šlapali po kresťanskom učení. A pokiaľ viem, v kresťanskom učení sa píše: „Pomáhaj blížnemu svojmu.“ Tam nie je napísané: „Oberaj dôchodcov o dôchodky,“ ale: „Pomáhaj blížnemu svojmu,“ pán kolega. Je tam napísané: „Pomáhaj tým najslabším.“ Pokiaľ vieme, banky nie sú celkom najslabšie úplne, že? Dať im 380 mil. a zobrať dôchodcom? To je to sociálne, to je to kresťanské, pán Krajniak? Hovorí sa o živote v pravde. A vy ste sa zachovali ako poslední farizeji. Zahlasovali ste pred voľbami a všetko ste porušili po voľbách. Toto je to biblické? Toto je to, čo chcel od vás Ježiš Kristus? Hovorí sa o solidarite a subsidiarite v rámci cirkevných učení, ale tým sa myslí solidarita s tými slabšími, pán kolega Krajniak, nie s mafiánmi, nie s transsexuálmi. S dôchodcami, s tými slabšími. Pochopte už konečne kresťanské učenie. Opakujem, to ja vám, ja ako ateista vás mám učiť, čo chcel Ježiš Kristus? (Ruch v sále.)
Sulík, Richard, predseda NR SR (2010-11-30):
Ďakujem. Reagovať na faktické poznámky bude pani poslankyňa Kiššová.
Šeliga, Juraj, podpredseda NR SR (2020-11-05):
Ďakujem. Prezentujme sa, prosím, a hlasujme. (Hlasovanie.) Prítomných 113, za 112, proti nikto, zdržal sa nikto, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči výbory a lehoty.
Šeliga, Juraj, podpredseda NR SR (2020-09-17):
Ďakujem. Pán poslanec?
Dostál, Ondrej, poslanec NR SR (2023-12-05):
Pán podpredseda, chcel by som navrhnúť, aby ste pána navrhovateľa upozornili, že pozmeňujúce návrhy alebo návrhy nových uznesení sa dávajú v rozprave v zmysle § 29 zákona o rokovacom poriadku. My tu rokujeme, odôvodnene rokujeme tu o návrhu uznesenia, ktoré bolo predložené spolu s návrhom na zvolanie schôdze, a teda o tom by sme mali hlasovať. A, samozrejme, každý poslanec vrátane pána navrhovateľa má právo podať aj pozmeňujúci návrh alebo návrh nového uznesenia, ale zákon o rokovacom poriadku predpokladá, že sa tak udeje v rozprave. Čiže je irelevantné, že pán navrhovateľ prečítal návrh nového uznesenia v rámci svojho úvodného slova. Takže by som vás chcel poprosiť, aby ste pána navrhovateľa o tom informovali. Ďakujem.
Kalist, Peter, poslanec NR SR (2011-02-09):
Ďakujem. Igor, pri všetkej úcte, nemáš pravdu. Pokiaľ som dobre čítal tvoj pozmeňujúci návrh jeho obsahom je zachovanie nespravodlivosti alebo, ak ťa budem parafrázovať, choroby Ficovho zákona, ktorá sa týka odnímania pasov časti slovenských občanov. V odôvodnení sa píše, citujem: „Uľahčuje opätovné získanie štátneho občianstva ľuďom, ktorí ho stratili v dôsledku neprimeranej tvrdosti zákona v minulosti.“ No nič neuľahčuje. Oproti predkladanému návrhu naopak sťažuje, oproti predkladanému návrhu sťažuje, určuje podmienky, používa štátnu moc ako strašiak, dalo by sa to označiť všemožne. Inak povedané, chceš v zákone určiť, že niektorí občania Slovenskej republiky na základe tebou daných alebo Národnou radou daných kritérií, občianstvo stratia. Stanú sa tak naozaj legitímne občanmi Maďarskej republiky a tiež tvojimi slovami Orbánovými voličmi. A veľmi ma prekvapuje, že práve ľudia, ktorých si ty osobne vo svojich článkoch roky kriminalizoval, útočil, staval si kampaň na odpore voči nim, sú zo dňa na deň tvojimi najbližšími spojencami. Ani by som nepovedal, že ma to prekvapuje, skôr ma to robí smutným a sklamaným. A viackrát si uvádzal, že si konzervatívnym kresťanom, teda spomeň si na to kresťanské, že kto do teba kameňom, ty doňho chlebom. Preto, ak nám susedný štát prejaví agresiu, to je jedno akú, nie je správne odpovedať agresiou, ale trpezlivými argumentmi a snažiť sa to dosiahnuť na medzinárodnom fóre. A máš pravdu, nebude to chorý Ficov zákon, ani Dzurindov, ani chorý Gálov, Somogyiho zákon, ale keď toto prejde, tak to môžeme nazvať chorý Matovičov zákon. (Potlesk.)
Dostál, Ondrej, poslanec NR SR (2018-12-13):
Pán poslanec Simon, súhlasím, ten zákon sa nedá opraviť. Ten zákon je zlý, jeho podstata je zlá, jeho, jeho účel a celkové nastavenie je zlé a jeho forma je zlá. Možno by sa dal ten zákon opraviť tak, aby reagoval na niektoré z výhrad, ktoré voči nemu zazneli v rozprave od opozície, od analytikov, od obchodníkov aj od pána prezidenta. Dal by sa napríklad určite opraviť tak, aby nebol v rozpore s právom Európskej únie. Ale tým pádom by zase, zase nedokázal naplniť ten, ten iný deklarovaný účel, že má pomôcť domácim producentom, domácim, domácim obchodníkom. Jednoducho sú situácie, keď nemôžete naraz naháňať dvoch zajacov a oboch chytiť. Môžete, môžete ísť za jedným, jedného chytiť, ale tým pádom vám ten druhý ujde. To je presne situácia tohoto zákona. Som teda zvedavý ako, ako koaliční poslanci zareagujú na tie výhrady, ktoré si mal ohľadom odvolacieho orgánu ministerstva financií, nemožnosti použiteľných opravných prostriedkov aj na ďalšie, ďalšie výhrady, lebo doteraz nebol žiadny, žiadny koaličný poslanec prihlásený. Tak možno pán predseda sa vrátil teraz do sály, tak sa on prihlási a vysvetlí nám, že tie pripomienky sú neopodstatnené. Bolo by to korektné, aspoň obhájiť si to, čo ste, to, čo ste navrhli a s čím, s čím prichádzate a čo ste presadili, o čom ste presvedčili aj svojich koaličných partnerov, lebo nikoho z opozície ste nepresvedčili. Apeloval si vo svojom vystúpení na koaličných partnerov Slovenskej národnej strany. Chcem sa k tomu apelu pripojiť. Je to pre nich záchranné koleso, aby... (Prerušenie vystúpenia časomerom.)
Blanár, Juraj, podpredseda NR SR (2023-06-16):
Pán poslanec Jarjabek, môžete reagovať na faktickú poznámku.
Figeľ, Ján, podpredseda NR SR (2013-01-30):
S reakciou na faktickú poznámku, nech sa páči, pán Galko.
P. Miššík, poslanec: (2005-11-08):
Po druhé, vláda Slovenskej republiky zasadá, pokojne vládne ďalej, aj keď karavána šteká. Po ďalšie, vôľu občania tohto štátu vyjadria v riadnych voľbách budúci rok v septembri 2006 a tam naozaj sa nebude hovoriť o tom, kto mal aké prieskumy, ale ako to vyhodnotili voliči, že čo sme tu štyri roky robili, či sme robili dobre alebo nie. A po štvrté, vládna koalícia sa napriek tvojim predstavám, Janko, stále skladá zo štyroch subjektov: SDKÚ, KDH, SMK a veľkej časti poslaneckého klubu ANO. Takže myslím si, že všetky slová, ktoré si tu emotívne predniesol, sa dajú vyhodnotiť tak, že je to tvoje želanie, ale, žiaľbohu, naozaj realita je dnes iná. Ďakujem.
Hort, Milan, podpredseda NR SR (2010-12-01):
Ďalej s faktickou poznámkou pán poslanec Július Brocka, nech sa páči. Pán poslanec Muňko, budete reagovať, ale až na záver.
Pellegrini, Peter, predseda NR SR (2015-02-12):
Ďakujem pekne. Pán poslanec máte doplňujúcu otázku? Nech sa páči, pán poslanec Mikloško.
Kyselica, Lukáš, poslanec NR SR (2023-01-26):
Takže ja sa nemôžem k tomu vyjadriť, k tomu referendu...
Šipoš, Michal, poslanec NR SR (2024-01-23):
Ďakujem veľmi pekne pani poslankyni Beáte Jurík za jej vystúpenie, faktické, jasné zhrnutie veci. A chcem sa jej poďakovať, vidím tu dnes taký rekord, šiestich poslancov za HLAS. Toto sme tu ešte nemali počas tejto rozpravy. dvaja smeráci, jeden za SNS, no samozrejme, že budú ticho a nebudú nič hovoriť, lebo nemôžu, ale nevadí, chcem reagovať na pani poslankyňu Jurík. Tak ako povedala ohľadom tých eurofondov, že presne oni teraz akože budú tvrdiť, že to za to môže všetko opozícia a že my tam žalujeme a teraz kvôli nám bude trpieť Slovensko, lenže to, že kroky Európska únia, resp. európski daňoví poplatníci, ktorí sa dobrovoľne rozhodli nám dávať tu peniaze, oni si sami sebavedomo môžu rozhodnúť o tom, čo s tými peniazmi budú robiť. A určite nie sú tak hlúpi, že by nevideli, čo tu táto vláda ide robiť. Samozrejme, Robert Fico robí všetko pre to, aby to hodil na opozíciu, a všetci vieme, že za to môže jedine on, ktorý buchol po stole, lebo potrebuje pomôcť svojim kamarátom, potrebuje ich ochrániť za každú cenu, a jedine on sa rozhodol svojím mocenským rozhodnutím pretlačiť tento zákon valcom. A to, že to Európska únia, Európsky parlament, Európska komisia vidí inak, európski daňoví poplatníci, tak toto snáď asi je každému rozumnému človeku jasné. Ale ako sa hovorí, podľa seba súdim teba. Tak ako Fico potrebuje a hovorí, keď je v opozícii, úplne niečo iné, tak robí úplný opak, keď je vo vláde a keď je v koalícii. Typický farizej.
Cigániková, Jana, poslankyňa NR SR (2020-04-03):
Ďakujem pekne. Pán predsedajúci, dajte, prosím, hlasovať o tom, že Národná rada Slovenskej republiky prerokuje vládny návrh zákona (tlač 46) v skrátenom legislatívnom konaní.
Abrhan, Pavol, poslanec NR SR (2015-09-16):
Ďakujem veľmi pekne. Pán poslanec Madej, začali ste tým, že sme na jednej lodi, ale, žiaľ, ste si neodpustili tú možnosť vytĺkať politický kapitál a kopnúť si do opozície. O tom, preto ste hovorili, že ste rád, že je tu táto vláda, lebo keby tu bol zlepenec z opozície, no tak vysvetlite mi, lebo tomuto už vôbec nerozumiem. Keď tu hovoril pán poslanec Hlina, že upodozrieva SMER, že vytĺka len z toho politický kapitál, pán poslanec Jarjabek hovoril, že nie, tu nejde o politický kapitál, nejde o percentá, ide o Slovensko. A vy prvé, čo urobíte, no tak proste napriek tomu, že celá opozícia hlasovala za uznesenie, ktorým podporuje postoj vlády, vláda sa odvoláva na toto hlasovanie, na celú pozíciu a poďakoval premiér, tak prvé, čo urobíte, tak nakopete opozíciu do zubov, že som rád, že neni tu opozícia, lebo ktovie, jak by to bolo. Načo je to dobré? Toto je dobré pre Slovensko, toto je dobré pre niektorú politickú stranu, pre koho iného ako pre SMER a pre vašich voličov? O toto vám ide? Nerozumiem tomuto vášmu vystúpeniu. Namiesto toho, že ako premiér, že by ste boli povďačný za pozíciu, ktorú Národná rada zaujala aj vďaka opozícii, tak potrebujete si tu vytĺkať politický kapitál len a len pre seba. Toto mňa na vašom vystúpení najviac zamrzelo.
Hort, Milan, podpredseda NR SR (2011-07-08):
Reagovať teraz bude pani poslankyňa Tkáčová na faktické poznámky. Nech sa páči.
Pellegrini, Peter, predseda NR SR (2015-05-28):
Ďakujem veľmi pekne, pán poslanec, dávam do pozornosti Slovensko je, myslím, prvá krajina, kde sa takáto konferencia uskutočňuje, takže naozaj všetci, čo máte záujem, zúčastnite sa jej. Nech sa páči, pán poslanec, môžeme pokračovať v prerušenom vašom vystúpení. Nech sa páči.
Hajko, Jozef, poslanec NR SR (2023-12-13):
Ďakujem za slovo. Pán Kišš spomínal výroky o nastúpení ku gréckej ceste, dokonca teda citoval ministra financií, ozaj je to, zle sa to počúva z úst ministra financií, že takéto niečo nám hrozí, ale asi to je tak. Ja by som chcel upozorniť na jednu vec, čo hovoril pán Kišš, a to sa týka toho, obsluhy štátneho dlhu, to je dosť vážna vec, pretože keď sa pozrieme, že ako vyzerá úročenie slovenských dlhopisov, tak za dva roky nám vzrástli, vzrástla prirážka oproti tomu referenčnému nemeckému číslu na trojnásobok, z 0,4 % na 1,2 %. Ako sme videli, tak pred konso... predstavením konsolidačného balíka dve svetové ratingové agentúry nám ponechali rating po jeho, po jeho predstavení, zrazu nám u tej ďalšej, tretej, rating klesol, hoci mnohí hovoria o tom, že v tých úrokových sadzbách, ktoré bude mať Slovensko budúci rok, sú už započítané tieto riziká, ktoré predstavili ratingové agentúry. Až tak by som sa veľmi netešil, pretože kým doteraz na tom vzrastie, percentá oproti nemeckým dlhopisom, boli najmä problémy s Ukrajinou, tak teraz sa skôr črtajú problémy, aké budú s hospodárením verejných financií, ako sa bude vyvíjať dlh, akú politiku bude viesť vláda. A to je vlastne to kľúčové, ak hovoríme o gréckej ceste, hovoríme o tých drahých dlhopisoch, ktoré vzrástli skokovo, tie úroky na nich. A ak sa nám také niečo pritrafí, tak skutočne sme už na tej gréckej ceste so všetkými dôsledkami, o ktorých hovoril aj pán Kišš.
P. Paška, predseda NR SR: (2007-05-16):
Nech sa páči, pán spravodajca.
Zmajkovičová, Renáta, podpredsedníčka NR SR (2012-11-30):
Pán poslanec Martvoň.
Grendel, Gábor, podpredseda NR SR (2023-03-23):
Pán poslanec Tomáš Taraba.
Laššáková, Jana, podpredsedníčka NR SR (2015-05-21):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Pán poslanec Hlina. Končím možnosť prihlásiť sa do rozpravy ústne. Nech sa páči, pán poslanec Hlina.
P. Paška, predseda NR SR: (2009-04-28):
(Hlasovanie.) 131 prítomných, 79 za, 50 proti, 2 sa zdržali. Konštatujem, že sme schválili vládny návrh novely zákona č. 578/2004 Z. z. o poskytovateľoch zdravotnej starostlivosti . Pani poslankyňa Gabániová uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 2/2005 Z. z. o posudzovaní a kontrole hluku vo vonkajšom prostredí. Je to tlač 927. Máte slovo, pani spravodajkyňa.
Fedor, Martin, poslanec NR SR (2013-06-17):
Áno, dovoľte mi, aby som na pár záležitostí zareagoval. Na niektoré vystúpenia plné faktických nepresností asi ani reagovať nemusím. Ale rád by som zareagoval možno vo všeobecnosti na to, prečo tu sedím, aj keď som sa to snažil objasniť vo svojom úvodnom slove. Niekomu sa možno zdá, že tu veci fungujú všetky tak, ako by mali, že tu nič nezlyháva. No my tu predsa ale vidíme už mesiac obrovský únik utajovaných informácií, o ktorých minister obrany hovorí, že sú kópie autentických dokumentov, ktoré unikli. Máme tu niekoľko bývalých funkcionárov služby, ktorí sa nerozpakujú rozprávať von na verejnosti, na médiá. Čo ešte si máme predstaviť pred, máme tu obrovský preval informácií, ktoré hovoria o, ktoré rozkrývajú informácie o fungovaní Vojenského spravodajstva ako takého. Čo si máme inak predstaviť pod zlyhávaním jednej zo služieb? Veľmi pekne povedal niektorý z predrečníkov, že toto je presne záležitosť, ktorou sa má teraz venovať parlament. Je to záležitosť, ktorou sa musí venovať aj predseda Bezpečnostnej rady. Pán premiér Fico sa venuje oveľa menším kauzám, oveľa menším problémom, ako vidíme teraz a práve tu. Zlyháva nám jedna zo spravodajských služieb tohto štátu, a to v priamom prenose. Takmer deň neprejde, keď nie je zverejnený niektorý z problémov. A snažil som sa ich popísať vo svojom úvodnom slove. Určite sa k tomu ešte dostaneme. Kauza má niekoľko rozmerov, zjavne je tu aj trestnoprávny rozmer, a ten neriešime. Ale kauza má rozmer aj ten, že vidíme, že jedna z kľúčových inštitúcií bezpečnosti tohto štátu sa nám rozkladá pred očami... (Prerušenie vystúpenia časomerom.)
Hrušovský, Pavol, podpredseda NR SR (2011-02-03):
Udeľujem slovo teraz pánovi poslancovi Mamojkovi. Nech sa páči, pán poslanec, môžete vystúpiť.
Paška Pavol, predseda NR SR (2014-06-26):
(Hlasovanie.) 119 prítomných, 118 bolo za, 1 sa zdržal. Návrhy sme schválili. Dámy a páni, odhlasovali sme prerokované body, krátka päťminútová prestávka a budeme pokračovať v rokovaní. (Päťminútová prestávka.) (Po prestávke.)
Hrnčiar, Andrej, podpredseda NR SR (2019-05-20):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pani poslankyňa Zimenová.
Kolesík, Andrej, poslanec NR SR (2013-11-27):
Ďakujem, pán predseda. Vážené pani poslankyne, vážení páni poslanci, v rozprave vystúpili 2 poslanci, páni poslanci Zajac a pán poslanec Choma. Poslanec Choma podal pozmeňujúci návrh. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 11 spoločne s odporúčaním schváliť.
Ďuriš Nicholsonová, Lucia, podpredsedníčka NR SR (2019-06-21):
Pani spravodajkyňa? Nie je tomu tak. Prerušujem rokovanie o tomto bode programu. Teraz nasleduje druhé čítanie o návrhu poslancov Národnej rady Slovenskej republiky Róberta Puciho a Maroša Kondróta na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Návrh zákona je pod tlačou 1372, spoločná správa výborov má tlač 1372a. Predmetný návrh zákona uvedie pán poslanec Kondrót. Nech sa páči.
Galko, Ľubomír, poslanec NR SR (2015-12-04):
Ďakujem pekne. Vážený pán predseda, vážený pán minister vlády istôt pre občanov, vážené kolegyne, vážení kolegovia, dovoľte mi, aby som za Stranu sloboda a solidarita povedal niekoľko poznámok k návrhu novely ústavy aj v druhom čítaní. Dámy a páni, nie je náhoda, že lehoty na zadržanie ľudí, ktorí sú podozriví zo spáchania trestného činu, sa dostali až do slovenskej ústavy a sú obmedzené na 48, resp. 72 hodín. Má to svoje historické dôvody, keď štátna moc zneužívala silové zložky pre svoje politické ciele. Tieto lehoty pokladáme za primerané, preto nie je žiaden dôvod podľa nášho názoru ich predlžovať a vstupovať tak do ústavy. Slovensko má dostatok sudcov aj policajtov, a tých má dokonca extrémne veľa, aby dokázali v súčasných lehotách účinne konať. Len musia pracovať a nie kávičkovať v kanceláriách, dámy a páni, tak je to, povedzme si to otvorene. Aktuálna správa, ktorú sme mali možnosť si prečítať v médiách počas uplynulých dní, je tá, že máme na počet obyvateľov trojnásobný počet policajtov oproti Fínsku, prosím pekne. Trojnásobný počet policajtov oproti Fínsku. Je tu v tejto sále ešte niekto, kto si myslí, že máme málo policajtov na to, aby účinne bojovali so zločinom? Dámy a páni, samotné skrátené legislatívne konanie je témou samo osebe a vyvoláva vo verejnosti falošný dojem, že dnes bezpečnostným orgánom chýbajú účinné nástroje na boj s terorizmom. Nie je to pravda. A ja s plnou vážnosťou a zodpovednosťou ako bývalý minister obrany viem, čo hovorím, a vyhlasujem, že Slovensko nečelí žiadnej teroristickej hrozbe. Také závažné zmeny, ktoré zasahujú do práva občanov na súkromie, do práva na vycestovanie, na slobodu prejavu, do práva na slobodné šírenie a prijímanie informácií, nie je možné prerokúvať v skrátenom legislatívnom konaní. Dámy a páni, tento postup v nás – v strane Sloboda a Solidarita – len posilňuje presvedčenie, že boj s terorizmom je len obyčajná kamufláž, aby sa Slovensko priblížilo k policajnému štátu a ktorý zrejme mnohým chýba. A ešte túto perfídnu politiku strany SMER – sociálna demokracia sa snažíte predať voličom ako niečo, čo potrebujú. Našťastie verejná mienka sa obracia a z toho pravdepodobne plynie tá nervozita, na ktorú sa tu niektorí kolegovia a moji predrečníci pýtali, keď sa pýtali, že z čoho ste nervózni, keď máte 40 %. My v strane SaS to vidíme, pretože my priamo komunikujeme s voličmi, či cez sociálnu sieť alebo mailmi, alebo osobne, a môžem vám garantovať, že toto ste prepískli, dámy a páni zo SMER-u. Toto ste prepískli. Musím povedať, že platí presný opak, naša spoločnosť sa potrebuje chrániť pred ľuďmi, ktorí za takouto nebezpečnou politikou stoja a ktorí nemajú žiadne zábrany. Dámy a páni, neviem, kde máme spravodajcu, pán predseda.